CELEX: 32022D0936
Language: lt
Date: 1655078400000
Title: Tarybos sprendimas (ES) 2022/936 2022 m. birželio 13 d. dėl pozicijos, kurios Europos Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos (OTIF) Techninių ekspertų komiteto 14-ajame posėdyje, dėl Telematikos priemonių, skirtų krovinių vežimo paslaugoms teikti, vienodų techninių normų pakeitimo ir ATMF vienodųjų taisyklių B priedo dėl nukrypti leidžiančių nuostatų peržiūros, ir pozicijos, kurios Europos Sąjungos vardu turi būti laikomasi taikant OTIF Peržiūros komiteto rašytinę procedūrą, dėl ATMF vienodųjų taisyklių pakeitimo

2022 6 17   
               
               
                  LT
               
               
                  Europos Sąjungos oficialusis leidinys
               
               
                  L 162/35
               
            
         TARYBOS SPRENDIMAS (ES) 2022/936
         2022 m. birželio 13 d.
         dėl pozicijos, kurios Europos Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos (OTIF) Techninių ekspertų komiteto 14-ajame posėdyje, dėl Telematikos priemonių, skirtų krovinių vežimo paslaugoms teikti, vienodų techninių normų pakeitimo ir ATMF vienodųjų taisyklių B priedo dėl nukrypti leidžiančių nuostatų peržiūros, ir pozicijos, kurios Europos Sąjungos vardu turi būti laikomasi taikant OTIF Peržiūros komiteto rašytinę procedūrą, dėl ATMF vienodųjų taisyklių pakeitimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 91 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Sąjunga prisijungė prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu, sudarydama Europos Sąjungos ir Tarptautinio vežimo geležinkeliais tarpvyriausybinės organizacijos Susitarimą dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu (1);
                  
               
                     (2)
                  
                  
                     pagal COTIF 13 straipsnio 1 dalies f punktą buvo įsteigtas OTIF Techninių ekspertų komitetas;
                  
               
                     (3)
                  
                  
                     pagal COTIF 20 straipsnio 1 dalies b punktą ir F priedėlio dėl techninių standartų tvirtinimo ir vienodų techninių normų, taikomų geležinkelio priemonėms, kurias ketinama naudoti tarptautiniam susisiekimui, priėmimo vienodųjų taisyklių 6 straipsnį Techninių ekspertų komitetas yra kompetentingas priimti arba iš dalies pakeisti, be kita ko, Telematikos priemonių, skirtų krovinių vežimo paslaugoms teikti, vienodas technines normas (toliau – VTN) (toliau – TAF VTN);
                  
               
                     (4)
                  
                  
                     pagal COTIF 20 straipsnio 1 dalies e punktą ir G priedėlio dėl tarptautiniam susisiekimui naudojamų geležinkelio priemonių techninio priėmimo vienodųjų taisyklių (toliau – ATMF vienodosios taisyklės) 7a ir 21 straipsnius Techninių ekspertų komitetas yra kompetentingas priimti arba iš dalies pakeisti ATMF vienodųjų taisyklių B priedą dėl nuo VTN taikymo nukrypti leidžiančių nuostatų;
                  
               
                     (5)
                  
                  
                     Techninių ekspertų komitetas į savo 14-ojo posėdžio, vyksiančio 2022 m. birželio 14–15 d., darbotvarkę įtraukė pasiūlymą dėl sprendimų iš dalies pakeisti TAF VTN ir peržiūrėti ATMF vienodųjų taisyklių B priedą dėl nuo VTN taikymo nukrypti leidžiančių nuostatų;
                  
               
                     (6)
                  
                  
                     Techninių ekspertų komiteto numatomų sprendimų tikslas – suderinti TAF VTN su Komisijos įgyvendinimo reglamentu (ES) 2021/541 (2), ir suderinti ATMF vienodųjų taisyklių B priedą su Europos Parlamento ir Tarybos direktyva (ES) 2016/797 (3);
                  
               
                     (7)
                  
                  
                     numatoma, kad Peržiūros komitetas, įsteigtas pagal COTIF 13 straipsnio 1 dalies c punktą (toliau – Peržiūros komitetas), taikys rašytinę procedūrą, kad nuspręstų iš dalies pakeisti ATMF vienodųjų taisyklių 3a straipsnio 5 dalį ir 15 straipsnio 2 dalį;
                  
               
                     (8)
                  
                  
                     Peržiūros komiteto numatomo sprendimo tikslas – suvienodinti ATMF vienodąsias taisykles su Europos Parlamento ir Tarybos direktyva (ES) 2016/798 (4);
                  
               
                     (9)
                  
                  
                     tikslinga nustatyti poziciją, kurios Sąjungos vardu turi būti laikomasi Techninių ekspertų komitete ir – dėl ATMF vienodųjų taisyklių peržiūros –Peržiūros komitete, nes siūlomi sprendimai bus privalomi Sąjungai;
                  
               
                     (10)
                  
                  
                     numatomi OTIF sprendimai atitinka Sąjungos teisę ir strateginius tikslus, nes jais prisidedama prie OTIF teisės aktų suderinimo su lygiavertėmis Sąjungos teisės nuostatomis, todėl Sąjunga jiems turėtų pritarti,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi COTIF Techninių ekspertų komiteto 14-ajame posėdyje, dėl TAF VTN pakeitimo ir ATMF vienodųjų taisyklių B priedo dėl nuo VTN taikymo nukrypti leidžiančių nuostatų peržiūros, yra tokia:
            
                        1)
                     
                     
                        balsuoti už Techninių ekspertų komiteto pasiūlymą atnaujinti TAF VTN (Techninių ekspertų komiteto darbinis dokumentas TECH-22004-CTE14);
                     
                  
                        2)
                     
                     
                        balsuoti už Techninių ekspertų komiteto pasiūlymą atnaujinti ATMF vienodųjų taisyklių B priedą dėl nuo VTN taikymo nukrypti leidžiančių nuostatų (Techninių ekspertų komiteto darbinis dokumentas TECH-22005-CTE14).
                     
                  
         
            2 straipsnis
            Pozicija, kurios Sąjungos vardu turi būti laikomasi taikant Peržiūros komiteto rašytinę procedūrą, dėl ATMF vienodųjų taisyklių dalinės peržiūros, yra balsuoti už Techninių ekspertų komiteto pasiūlymą iš dalies pakeisti ATMF vienodųjų taisyklių 3a straipsnio 5 dalį ir 15 straipsnio 2 dalį (Techninių ekspertų komiteto darbinis dokumentas TECH-22019-CTE14–7).
         
         
            3 straipsnis
            Priimti Techninių ekspertų komiteto ir Peržiūros komiteto sprendimai skelbiami Europos Sąjungos oficialiajame leidinyje, nurodant jų įsigaliojimo datą.
         
         
            4 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2022 m. birželio 13 d.
            
               
                  Tarybos vardu
               
               
                  Pirmininkas
               
               M. FESNEAU
            
         
         
            (1)  OL L 51, 2013 2 23, p. 8.
         
            (2)  2021 m. kovo 26 d. Komisijos įgyvendinimo reglamentas (ES) 2021/541, kuriuo dėl duomenų skaičiavimo ir keitimosi jais supaprastinimo bei tobulinimo ir pakeitimų valdymo tvarkos atnaujinimo iš dalies keičiamas Reglamentas (ES) Nr. 1305/2014 (OL L 108, 2021 3 29, p. 19).
         
            (3)  2016 m. gegužės 11 d. Europos Parlamento ir Tarybos direktyva (ES) 2016/797 dėl geležinkelių sistemos sąveikos Europos Sąjungoje (OL L 138, 2016 5 26, p. 44).
         
            (4)  2016 m. gegužės 11 d. Europos Parlamento ir Tarybos direktyva (ES) 2016/798 dėl geležinkelių saugos (OL L 138, 2016 5 26, p. 102).